wickkiey/tamil-wikipedia-markdown huggingface dataset:
# தெலுபிட்



**தெலுபிட்** (மலாய்: *Pekan Telupid*; ஆங்கிலம்: *Telupid Town*; சீனம்: 兵南邦 மலேசியா, சபா மாநிலம், சண்டக்கான் பிரிவு, தெலுபிட் மாவட்டத்தின் தலைநகரம் ஆகும்.  

சபா மாநிலத்தின் தலைநகரமான கோத்தா கினபாலுவில் இருந்து 217 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து சுமார் 1842 கி.மீ. தொலைவிலும் உள்ளது. முன்பு பெலூரான் மாவட்டத்தின் ஒரு பகுதியாக இந்த நகரம் இருந்தது.  

## வரலாறு

தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்து உள்ளது. இரண்டாம் உலகப் போரின் போது சண்டாக்கான் மரண அணிவகுப்பிற்கான (*Sandakan Death Marches*) முக்கியப் பாதையாகவும் இருந்தது.  

1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய மாவட்டம் உருவாக்கப்பட்டது.  

### சண்டக்கான் கோத்தா கினபாலு நெடுஞ்சாலைத் திட்டம்

1968-ஆம் ஆண்டில், கொழும்புத் திட்டத்தின் கீழ், ஆஸ்திரேலியா அரசாங்கமும்; மலேசிய அரசாங்கமும் இணைந்து சண்டக்கான் நகரத்தையும் கோத்தா கினபாலு நகரத்தையும் இணைக்கும் நெடுஞ்சாலையை அமைக்க ஓர் ஒப்பந்தம் (*Malaysian-Australian Road Project*) செய்தன.  

1978-இல் அந்தத் திட்டம் முடிக்கப்பட்டது. இந்தத் திட்டம் சபாவின் மேற்கு கடற்கரைக்கும் மற்றும் கிழக்கு கடற்கரைக்கும் இடையிலான போக்குவரத்தை எளிதாக்கியது. 2017-ஆம் ஆண்டு முதல், சபா மாநில மாவட்டங்களின் கடற்கரைகளுக்கு இடையிலான இடைநிறுத்தப் புள்ளியாக இந்த நகரம் மாற்றம் கண்டது. அதன் தொடர்ச்சியாக இந்த நகரம் அதிக வளர்ச்சி கண்டு வருகிறது.  

### தெலுபிட் மாவட்ட நகராட்சி

நெடுஞ்சாலை அமைக்கப் பட்டததைத் தொடர்ந்து, பல உள்கட்டமைப்புகள் அங்கு தொடக்கப் பட்டன. 1970-இல் ஐக்கிய சபா தேசிய அமைப்பின் (*United Sabah National Organisation*) (**USNO**) நிர்வாகத்தின் கீழ், தெலுபிட் ஒரு துணை மாவட்டமாக மாற்றப்பட்டது.  

2015-ஆம் ஆண்டில், தெலுபிட் ஒரு முழு மாவட்டமாகத் தகுதி உயர்த்தப்பட்டது அத்துடன் ஒரு மாவட்ட நகராட்சியும் நிறுவப்பட்டது.  

## காலநிலை
தெலுபிட் வெப்பமண்டல மழைக்காடு காலநிலையைக் கொண்டுள்ளது. அதனால் ஆண்டு முழுவதும் அதிக மழை பெய்கிறது.
# தெனோம்



**தெனோம்** (மலாய்: *Pekan Tenom*; ஆங்கிலம்: *Tenom Town*; சீனம்: 天南 மலேசியா, சபா மாநிலம், உட்பகுதி பிரிவு, தெனோம் மாவட்டத்தின் தலைநகரம் ஆகும்.  

சபா மாநிலத்தின் தலைநகரமான கோத்தா கினபாலுவில் இருந்து 176 கி.மீ. தொலைவிலும்; சபாவில் மிகவும் பிரபலமான சுற்றுலா தளமான லோங் பாசியாவில் (*Long Pasia*) இருந்து வடக்கே 123 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து 1791 கி.மீ. தொலைவிலும் உள்ளது.  

## பொது

தெனோம் நகருக்கு இந்தோனேசியாவின் வடக்கு கலிமந்தான் (*North Kalimantan*); சபாவின் கெனிங்காவ் (*Keningau*), சிபித்தாங் (*Sipitang*), பியூபோர்ட் (*Beaufort*) மாவட்டங்கள் எல்லைகளாக உள்ளன. தெனோம் மக்களில் பெரும்பான்மையினர் மூருட் (*Murut*); கடசான்-டூசுன் (*Kadazandusun*) மற்றும் லுண்டாயே (*Lundayeh*) மக்கள் ஆவர்.  

தெனோம் நகரின் சுற்றுப்புறப் பகுதியில் உள்ள வளமான நிலம் அந்த நகரத்தை முதன்மையாக விவசாயப் பகுதியாக மாற்றியுள்ளது. இப்பகுதியின் முக்கிய வேளாண்மை ரப்பர் ஆகும். அடுத்த நிலையில் சோயா மொச்சை, சோளம், காய்கறிகள், கோகோ மற்றும் காபி ஆகியவை முக்கியப் பங்கு அளிக்கின்றன.  

### காளிமாறன் திருவிழா

அங்குள்ள மூருட் (*Murut*) பழங்குடி மக்கள் ஆண்டுதோறும் காளிமாறன் திருவிழாவை (*Kalimaran*) தெனோம் நகரில் கொண்டாடுகிறார்கள். தெனோம் நகரம் அதன் காபிக்கு பிரபலமானது. ரப்பர் தொழிலுக்கு அடுத்தபடியாக தெனோமின் பொருளாதாரத்தில் காபி தொழில் இரண்டாவது பெரிய பங்களிப்பாக உள்ளது.  

கோத்தா கினபாலுவில் இருந்து தெனோம் செல்வதற்கு சபா மாநில தொடருந்து சேவையை (*Sabah State Railway*) பயன்படுத்தலாம்.  

## வரலாறு

தெனோம் நகரம், முன்னர் காலத்தில் போர்ட் பர்ச் (*Fort Birch*) என்று அழைக்கப்பட்டது. பிரித்தானிய வடக்கு போர்னியோ நிறுவனத்தின் (*British North Borneo Company*) ஆளுநர் எர்னசுடு உட்போர்ட் பர்ச் (*North Borneo Governor Ernest Woodford Birch*) என்பவரின் பெயர் அந்த நகருக்கு வைக்கப்பட்டது.  

1904-ஆம் ஆண்டில் தெனோம் தொடருந்து நிலையத்தில் (*Tenom Railway Station*) இருந்து; பியூபோர்ட் தொடருந்து நிலையம் (*Beaufort Railway Station*), மெலாலாப் (*Beaufort Railway Station*) தொடருந்து நிலையம்; ஆகிய நிலயங்களுக்கு வடக்கு போர்னியோ தொடருந்து பாதை (*North Borneo Railway Line*) கட்டி முடிந்ததைத் தொடர்ந்து, போர்ட் பர்ச் என்பது "தெனோம்" என மறுபெயரிடப்பட்டது.  

### சாப்போங் காபி தோட்டம்

தெனோம் மாவட்டம் பிரித்தானிய வடக்கு போர்னியோ நிறுவனத்தால் 1900-ஆம் ஆண்டுகளில் நிறுவப்பட்டது. அதன் முதல் மாவட்ட அதிகாரியாக எம்.சி.எம். வீடன் (*M.C.M. Weedon*) என்பவர் நியமிக்கப்பட்டார்.  

பின்னர் பிரித்தானியர்களால் சாப்போங் தோட்டம் (*Sapong Estate*) மற்றும் மெலாலாப் தோட்டம் (*Melalap Estate*) திறக்கப் பட்டதும் தெனோம் நகரமும் வளர்ச்சி காணத் தொடங்கியது. இரண்டு தோட்டங்களும் காபி தோட்டங்கள் ஆகும்.  

## தெனோம் மாவட்டத்தின் மக்கள் தொகையியல்

தெனோம் மாவட்டத்தின் மக்கள் தொகையில் (52%) மூருட் (*Murut*) பழங்குடி மக்கள் மிக அதிகமாக வாழ்கின்றனர். அதே வேளையில் கடசான்-டூசுன் (*Kadazandusun*) பழங்குடி மக்கள் (12%); லுன் டாயே (*Lundayeh*) பழங்குடி மக்கள் (5%); மலாய்க்காரர்கள் (8%); மற்றும் இந்தோனேசியர்கள், பிலிப்பினோக்காரர்களும் சிறுபான்மையினராக உள்ளனர்.  

சீனா, குவாங்டொங் (*Guangdong*) மாநிலத்தில் உள்ள லாங்சுவான் (*Longchuan*) பகுதியில் இருந்து இங்கு குடியேறிய சீனர்களின் வழித்தோன்றல்களின் வழியாக ஏறக்குறைய 5,000 சீனர்கள் உள்ளனர். பெரும்பாலும் இவர்கள் ’ஹக்கா’ (*Hakka*) இனக் குழுவைச் சேர்ந்தவர்கள்.  

## காட்சியகம்
# கிரியாக் தூபி


**கிரியாக் தூபி** (**Giriyak Stupa**), இதனை ஜராசந்தனின் அரியணை என்றும் அழைப்பர். உருளை வடிவ இந்த தாது கோபுரம், இந்தியாவின் பிகார் மாநிலத்தின் நாலாந்தா மாவட்டத்தின் கிரியாக் மலைக்குன்றின் மேல் உள்ளது..தொல்லியல் அறிஞர் அலெக்சாண்டர் கன்னிங்காம் இத்தூபியை 1870ல் அகழாய்வு செய்தார். இது கிபி 500ஆம் ஆண்டில் நிறுவப்பட்டிருக்கலாம் எனக்கருதுகிறார்.  
## தூபி மறுசீரமைப்பு
மிகவும் சிதிலமடைந்திருந்த கிரியாக் தூபியை இந்தியத் தொல்லியல் ஆய்வகம் 2011 முதல் 2016 வரை சீரமைத்து நிறுவியது.  
## இதனையும் காண்க
- சௌகந்தி தூபி
- பௌத்த தொல்லியற்களங்கள்
# தொங்கோட்



**தொங்கோட்** (மலாய்: *Pekan Tongod*; ஆங்கிலம்: *Tongod Town*; சீனம்: 通神 மலேசியா, சபா மாநிலம், சண்டக்கான் பிரிவு, தொங்கோட் மாவட்டத்தின் தலைநகரம் ஆகும்.  

1990-ஆம் ஆண்டுகளின் முற்பகுதியில், ஒரு சிறிய நகரமான தொங்கோட் நகரம், பொருளாதார ரீதியில் பின்தங்கிய பகுதியாக இருந்தது; மற்றும் முற்றிலும் தகவல் தொடர்பு வசதிகள் இல்லாமல் இருந்தது. இருப்பினும், மலேசியாவின் ஏழாவது மலேசியா திட்டத்தின் கீழ் (*1996 - 2000 Seventh Malaysia Plan*), சபாவில் புதிய நகரங்களை உருவாக்குவதற்கான அரசாங்கத் திட்டத்தின் கீழ், தொங்கோட் நகரத்திற்கு புதிய மாற்றங்கள் கொண்டு வரப்பட்டன.  

சபா மாநிலத்தின் தலைநகரமான கோத்தா கினபாலுவில் இருந்து 270 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து 1763 கி.மீ. தொலைவிலும் உள்ளது.  

## தொங்கோட் மாவட்டம்

தொங்கோட் மாவட்டம் முதன்முதலில் 1977-ஆம் ஆண்டு கினபாத்தாங்கான் மாவட்டத்தின் துணை மாவட்டமாக (*Daerah Kecil*) நிறுவப்பட்டது. நிர்வாகப் பொறுப்புகள் கெனிங்காவ் மாவட்டத்தை சேர்ந்த சார்லஸ் அன்டாவ் (*Charles Andau*) என்பவரிடம் ஒப்படைக்கப்பட்டன.  

அவர் உதவி மாவட்ட அதிகாரியாகவும், கினபாத்தாங்கான் மாவட்டத்தின் மாவட்ட அதிகாரிக்கு துணை அதிகாரியாகவும் இருந்தார். 1 மார்ச் 1999-இல், தொங்கோட் துணை மாவட்டம் ஒரு முழு மாவட்டமாகத் தகுதி உயர்த்தப்பட்டது.  

24 மே 1999-இல், ரானாவ் மாவட்டத்தை சேர்ந்த மேத்யூ சேட்டர் (*Major Matthew Sator*) என்பவர் முதல் மாவட்ட அதிகாரியாக நியமிக்கப்பட்டார். பின்னர் அங்கு செயலகக் கட்டடத்திற்குப் பதிலாக ஒரு புதிய நிர்வாகக் கட்டடம் கட்டப்பட்டது.  

## மக்கள்தொகை

2010-ஆம் ஆண்டு மக்கள்தொகை கணக்கெடுப்பின்படி, மாவட்டத்தின் மொத்த மக்கள் தொகை 35,341 ஆகும்.  

தொங்கோட் மாவட்டத்தின் மொத்த பரப்பளவு 10,052 கி.மீ². இது ஒரு குறைந்த மக்கள்தொகை கொண்ட மாவட்டமாகும். ஓராங் சுங்கை (*Orang Sungai*) மற்றும் கடசான்-டூசுன் (*Kadazan-Dusun*) ஆகிய இரு இனக்குழுக்கள் இந்த மாவட்டத்தில் முதன்மையான இனக்குழுக்களாக உள்ளனர்.  

## காலநிலை
தொங்கோட் வெப்பமண்டல மழைக்காடு காலநிலையைக் கொண்டுள்ளது. அதனால் ஆண்டு முழுவதும் அதிக மழை பெய்கிறது.  

## காட்சியகம்
# சந்திரகாந்தா அபிதான்

**சந்திரகாந்தா அபிதான்** (*Chandrakanta Abhidhan*) என்பது அசாமிய - ஆங்கில மொழி அகராதியாகும். இந்த அகராதி மூன்றாவதாக வெளியிடப்பட்ட ஓர் அகராதியாகும். 36,816 சொற்கள் அகராதியில் இடம்பெற்றுள்ளன. முதன் முதலில் 1933 ஆம் ஆண்டு அசாம் சாகித்ய சபா சொற்களைத் தொகுத்து வெளியிட்டது.  

1987 ஆம் ஆண்டு குவகாத்தி பல்கலைக்கழகம் இந்த அகராதியின் மூன்றாவது பதிப்பை வெளியிட்டது. இது மகேசுவர் நியோக்கு மற்றும் உபேந்திரநாத் கோசுவாமி ஆகியோரால் திருத்தப்பட்டது. சந்திரகாந்தா அபிதான் 2009 ஆம் ஆண்டு முதல் இணையத்தில் மெய்நிகராகக் கிடைக்கிறது.
# ஜவஹர்லால் நேரு துறைமுகம்

**ஜவஹர்லால் நேரு துறைமுக அறக்கட்டளை** (JNPT) அல்லது **ஜவஹர்லால் நேரு துறைமுகம்** அல்லது **நவா ஷேவா துறைமுகம்** என்பது இந்தியாவின் இரண்டாவது மிகப்பெரிய துறைமுகமாகும்.  

1989 ஆம் ஆண்டு நிறுவப்பட்ட இந்த துறைமுகம் மகாராஷ்டிரா மாநிலத்தின் நவி மும்பை பகுதியில் ராய்கட் மாவட்டத்தில் அரபிக்கடலில் இத்துறைமுகம் அமைந்துள்ளது. இந்திய இரயில்வேயின் இலட்சிய திட்டங்களில் ஒன்றான மேற்கத்திய பிரத்யேக சரக்கு ரயில் பாதைத் திட்டம் இந்த துறைமுகத்தில் நிறைவடைகிறது.  

2021-22 காலாண்டில் 5.68 மில்லியன் TEUs அளவுக்கான சரக்குகளை இத்துறைமுகம் கையாண்டது. துறைமுகம் நிறுவப்பட்டதில் இருந்து கையாளப்பட்ட சரக்குகளின் அளவில் இதுவே அதிகபட்ச அளவாகும்.
# அசாமின் பிகூ பாடல்கள்


**அசாமின் பிகூ பாடல்கள்** (*Bihu Songs of Assam*) என்ற புத்தகம் பிரபுல்லதத்தா கோசுவாமிலால் எழுதப்பட்டு 1957 ஆம் ஆண்டு வழக்கறிஞர்கள் புத்தகக் கூடத்தால் வெளியிடப்பட்டது. 1921 ஆம் ஆண்டு சேகரிக்கப்பட்ட 262 பிகூ பாடல்களின் தொகுபே இந்நூலாகும். இப்பாடல்கள் முதன்முதலில் 1934 ஆம் ஆண்டில் அச்சிடப்பட்டன. பாடல்கள் ஆங்கிலத்தில் இருந்தாலும், ஒவ்வொரு பாடலும் பின்னர் அசல் அசாமிய உரையில் காட்டப்பட்டது.
# நளினிதர் பட்டாச்சார்யா

**நளினிதர் பட்டாச்சார்யா** (*Nalinidhar Bhattacharya*) இந்தியாவின் அசாம் மாநிலத்தைச் சேர்ந்த ஓர் இந்திய கவிஞரும் இலக்கிய விமர்சகரும் ஆவார். 1921 ஆம் ஆண்டு திசம்பர் மாதம் 4 ஆம் தேதியன்று இவர் பிறந்தார். 2002 ஆம் ஆண்டு மோ*கத் ஓதிச்யா* என்ற தொகுப்பிற்காக சாகித்ய அகாடமி விருதை வென்றார். 2016 ஆம் ஆண்டு செப்டம்பர் மாதம் முதல் தேதியன்று இவர் காலமானார்.  

இவரது தம்பி பிரேந்திர குமார் பட்டாச்சார்யாவும் ஓர் எழுத்தாளர் ஆவார். அவர் சாகித்ய அகாடமி விருது மற்றும் ஞானபீட விருது களை பெற்றுள்ளார்.  

## இலக்கியப் படைப்புகள்
செரசலிர் மலிதா, நோனி ஆசனே காரத், மோ*கத் ஓதிச்யா*  
- இந்திய மொழி பரிசத் விருது
- சக்கன்லால் செயின் விருது
- அசாம் பள்ளத்தாக்கு இலக்கிய விருது (2006) .
- அசாம் சாகித்ய சபா (2010) *வழங்கும் சாகித்யச்சார்யா* கௌரவம்
- 'பாபரி கபி' கணேசு கோகோய் விருது

## இவற்றையும் காண்க
- அஸ்ஸாமிகளுக்கான சாகித்ய அகாடமி விருது பெற்றவர்களின் பட்டியல்
- அசாமிய இலக்கியம்
# துவாரான்



**துவாரான்** (மலாய்: *Pekan Tuaran*; ஆங்கிலம்: *Tuaran Town*; சீனம்: 斗亚兰 மலேசியா, சபா மாநிலம், மேற்கு கரை பிரிவு, துவாரான் மாவட்டத்தின் தலைநகரம் ஆகும்.  

துவாரான் நகரம், அதன் 9-அடுக்கு சீன புத்த ஆலயத்திற்கு (*9-storey Chinese Pagoda*) பிரபலமானது. இந்தப் புத்த ஆலயம், துவாரான் நகரத்தின் அடையாளமாகவும் திகழ்கிறது.  

சபா மாநிலத்தின் தலைநகரமான கோத்தா கினபாலுவில் இருந்து 34 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து 1649 கி.மீ. தொலைவிலும் உள்ளது.  

## பொது

இந்த நகரம் மற்றும் சபாவின் வடக்குப் பகுதியில் உள்ள கூடாட், கோத்தா மருடு, கோத்தா பெலுட் மற்றும் தெங்கிலான் நகரங்களுக்குச் செல்பவர்களுக்கும்; கோத்தா கினபாலு மாநகருக்குச் செல்பவர்களுக்கும் மிகவும் பிரபலமான சுற்றுலாப் பயணிகள் நிறுத்துமிடமாகத் திகழ்கிறது.  

துவாரான் நகரம் வறுத்த 'துவாரான் இழை உணவுக்கு' (*Tuaran Noodles*) நன்கு அறியப்பட்டது. சபா மக்கள் உட்பட பார்வையாளர்கள் பலர் இந்த உணவை ருசிப்பதற்காக இங்கு வருவது வழக்கம். துவாரான் மக்கள் தொகையில் டூசுன் இனத்தவர், லொத்துட் இனத்தவர் (*Lotud Ethnic*) மற்றும் பஜாவு இனத்தவர் பெரும்பான்மையினராக உள்ளனர்.  

கோத்தா கினபாலு நகரம் துவாரனுக்கு தெற்கே 34 கி.மீ. தொலைவில் அமைந்து உள்ளதால், துவாரன் நகரமும் பெரும் விரிவாக்கத்தைக் கண்டு வருகிறது.  

## வரலாறு

துவாரான் என்ற பெயரின் தோற்றம் ஓரளவுக்கு இன்னும் அறியப் படாமல் உள்ளது. இருப்பினும் பிரித்தானியர்களின் வருகைக்கு முன்பே இருந்து துவாரான் நகரில் ஒரு குடியேற்றம் இருந்துள்ளது. 1800-ஆம் ஆண்டுகளில் இசுடாம்போர்டு இராஃபிள்சு துவாரான் எனும் பெயரைப் பயன்படுத்தி உள்ளார்.  

இசுடாம்போர்டு இராஃபிள்சு (*Stamford Raffles*), 1811–ஆம் ஆண்டில் இருந்து 1815-ஆம் ஆண்டு வரை டச்சு கிழக்கிந்திய நிர்வாகத்தில் துணைநிலை ஆளுநர் பதவியில் இருந்தார். 1813–ஆம் ஆண்டில் ஜாவாவின் ஆளுநராகவும் இருந்தார்.  

### இசுடாம்போர்டு இராபிள்சு

அந்தக் காலக் கட்டத்தில் துவாரான், தெம்பாசு (*Tempasuk*) பகுதிகள் கடல் கொள்ளைகளால் பாதிக்கப்பட்டு இருந்தன. இந்தக் கடல் கொள்ளைகளை ஒடுக்குமாறு இசுடாம்போர்டு இராபிள்சை புரூணை சுல்தான் கேட்டுக் கொண்டார்.  

இந்தியாவில் இருந்த பிரித்தானிய (*East India Company*) செயலாளருக்கு இசுடாம்போர்டு இராஃபிள்சு அனுமதி கேட்டு கடிதம் அனுப்பி இருந்தார். அந்தக் கடிதத்தில் துவாரான் எனும் பெயர் பயன்படுத்தப்பட்டு உள்ளது.  

## சகோதர நகரம்
- கலாபங்கா, பிலிப்பீன்சு
# திலோப்சிசு


***திலோப்சிசு*** (*Ptilopsis*) என்பது ஆப்பிரிக்காவில் வசிக்கும் இசுட்ரிகிடே குடும்பத்தில் உள்ள உண்மையான ஆந்தைகள் அல்லது உண்மையான ஆந்தை பேரினமாகும். இப்பேரினத்தினைச் சேர்ந்த சிற்றினங்கள்:  
| *திலோப்சிசு* *லுகோடிசு* (தெம்மின்க், 1820) | வடக்கு வெண்முக ஆந்தை | பெனின், புர்கினா பாசோ, கேமரூன், மத்திய ஆப்பிரிக்க குடியரசு, சாட், காங்கோ குடியரசு, ஐவரி கோஸ்ட், ஜிபூட்டி, எரித்திரியா, எத்தியோப்பியா, காம்பியா, கானா, கினியா, கினியா-பிசாவ், கென்யா, லைபீரியா, மாலி, மொரிட்டானியா, நைஜர், நைஜீரியா, செனகல், சியரா லியோன், சோமாலியா, சூடான், டோகோ மற்றும் உகாண்டா. |
| --- | --- | --- |
| *திலோப்சிசு கிராண்டி* (கோலிபே, 1910) | தெற்கு வெண்முக ஆந்தை | ஆப்பிரிக்காவின் தென்பாதி |
# லோங் பாசியா



**லோங் பாசியா** (மலாய்: *Pekan Long Pasia*; ஆங்கிலம்: *Long Pasia Town*; சீனம்: 长帕西亚) என்பது மலேசியா, சபா மாநிலம், உட்பகுதி பிரிவு, சிபித்தாங் மாவட்டத்தில் உள்ள ஒரு சுற்றுலா நகரம் ஆகும். சபா மாநிலத்தின் தலைநகரமான கோத்தா கினபாலுவில் இருந்து 300 கி.மீ.; (190 மைல்) தொலைவிலும்; மலேசியாவின் தலைநகரான கோலாலம்பூரில் இருந்து 1,568 கி.மீ. தொலைவிலும் உள்ளது.  

லோங் பாசியா கிராமப்புற நகரம், சபாவின் தெற்குப் பகுதியில் உலு பெடாசு (*Ulu Padas*) எனும் இடத்தில் உள்ளது. உலு பெடாசு பகுதி, சபா மாநிலத்தில் உள்ள சிறப்பான தாவரப் பன்முகத் தன்மை கொண்ட பகுதிகளில் ஒன்றாக அறியப் படுகிறது.  

கலாசாரம், வரலாறு மற்றும் இயற்கைப் பாரம்பரியம் நிறைந்துள்ள பகுதியாகவும் லோங் பாசியா கிராமம் அறியப் படுகிறது. அத்துடன் முற்றிலும் தனித்துவமான சுற்றுலா தலமாகவும் விளங்குகிறது.  

## பொது

லோங் பாசியா கிராமப்புற நகரம், லுன் டாயே (*Lun Bawang/Lun Dayeh*) பழங்குடியினரின் சொந்த நகரமாகும். மேலும் சுமார் 1,000 லுன் பாவாங் மக்கள் இங்கு வசிக்கின்றனர். மேலும் இவர்கள் அனைவரும் போர்னியோ எவாஞ்சலிகல் தேவாலய (*Borneo Evangelical Church*) கிறித்தவர்கள் ஆகும்.  

இது கோட்டா கினாபாலுவிற்கு தென்மேற்கே சுமார் 300 கிலோமீட்டர்கள் (190 மைல்) தொலைவில் அமைந்துள்ளது. கடல் மட்டத்தில் இருந்து 1000 மீட்டர் உயரத்தில் மலிகான் பீடபூமியில் (*Maligan Highlands*) உள்ளது.  

முக்கியப் பொருளாதார நடவடிக்கைகள் நெல் நடவு மற்றும் சுற்றுச்சூழல் சுற்றுலா. லோங் பாசியா கெரங்காசு பூங்காவிலும் (*Long Pa' Sia' Kerangas Park*); உலு படாசு (*Ulu Padas*) ஆற்றைச் சுற்றியுள்ள காடுகளிலும் ஏராளமான ஆர்க்கிட் பூ (*Orchid Species*) இனங்களுக்கும்; மற்றும் சாடிச் செடி தாவரங்களுக்கும் (*Pitcher Plants*) பெயர் பெற்றது. போர்னியோவின் உள்ளூர் பறவையான கறுப்பு ஓரியோல் பறவைக்கும் (*Black Oriole*) தாயகமாக உள்ளது.
# லோங் பாசியா வானூர்தி நிலையம்



**லோங் பாசியா வானூர்தி நிலையம்** ; (ஆங்கிலம்: *Long Pasia Airport*; மலாய்: *Lapangan Long Pasia*) என்பது மலேசியா, சபா மாநிலத்தின் உட்பகுதி பிரிவு, சிபித்தாங் மாவட்டத்தில் உள்ள ஒரு வானூர்தி நிலையம் ஆகும்.  

சபா மாநிலத்தின் தலைநகரமான கோத்தா கினபாலுவில் இருந்து 300 கி.மீ.; (190 மைல்) தொலைவிலும்; மலேசியாவின் தலைநகரான கோலாலம்பூரில் இருந்து 1,568 கி.மீ. தொலைவிலும் உள்ளது.  

கடல் மட்டத்தில் இருந்து 1000 மீட்டர் உயரத்தில் மலிகான் பீடபூமியில் (Maligan Highlands) உள்ளது.  

## லோங் பாசியா நகரம்

லோங் பாசியா கிராமப்புற நகரம், சபாவின் தெற்குப் பகுதியில் உலு பெடாசு (*Ulu Padas*) எனும் இடத்தில் உள்ளது. உலு பெடாசு பகுதி, சபா மாநிலத்தில் உள்ள சிறப்பான தாவரப் பன்முகத் தன்மை கொண்ட பகுதிகளில் ஒன்றாக அறியப் படுகிறது.  

கலாசாரம், வரலாறு மற்றும் இயற்கைப் பாரம்பரியம் நிறைந்துள்ள பகுதியாகவும் லோங் பாசியா கிராமம் அறியப் படுகிறது. அத்துடன் முற்றிலும் தனித்துவமான சுற்றுலா தலமாகவும் விளங்குகிறது.  

லோங் பாசியா நகரத்தில், லுன் டாயே (*Lun Bawang/Lun Dayeh*) பழங்குடியினரும்; மேலும் சுமார் 1,000 லுன் பாவாங் மக்களும் வசிக்கின்றனர்.
# கைகளூர் சட்டமன்றத் தொகுதி



**கைகளூர் சட்டமன்றத் தொகுதி** (*Kaikalur Assembly constituency*) என்பது இந்தியாவின் ஆந்திரப் பிரதேசத்தின் எலுரு மாவட்டத்தில் உள்ள மாநில சட்டமன்றத்<nowiki/>தொகுதியாகும். இது ஏலூரு மக்களவைத் தொகுதியிலுள்ள ஏழு சட்டமன்றத் தொகுதிகளுள் ஒன்றாகும். பிற சட்டமன்றத் தொகுதிகள் உங்குடூர், தெந்துலூர், எலூர், போலவரம், சிந்தலபுடி மற்றும் நுசுவிட் ஆகும். 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரஸ் கட்சியின் சார்பில் போட்டியிட்டு வெற்றி பெற்ற துலாம் நாகேசுவர ராவ் இத்தொகுதியின் தற்போதைய சட்டமன்ற உறுப்பினர் ஆவார். மார்ச்சு 25, 2019ஆம் நாளின்படி இத்தொகுதியில் தொகுதியில் மொத்தம் 195,782 வாக்காளர்கள் உள்ளனர்.  

## மண்டலங்கள்
இச்சட்டமன்றத் தொகுதியை உருவாக்கும் நான்கு மண்டலங்கள்:  
|-  
| 2019  
| துலாம் நாகேசுவர ராவ்  
| |  
| ஒய். எஸ். ஆர். காங்கிரஸ் கட்சி  
|}
# கெர்லப் விஞ்சி



**அடால்ப் கெர்லப் விஞ்சி** (19 மார்ச் 1857 - 10 நவம்பர் 1923) என்பவர் டேனிய நாட்டு விலங்கியல் நிபுணர் ஆவார்.  

## வாழ்க்கை
விஞ்சி இளம் மாணவராக இருந்தபோது, தனது சகோதரர் ஓலுப்புடன் இணைந்து, சிறிய பாலூட்டிகள், குறிப்பாக சிற்றெலி, மூஞ்சூறு மற்றும் பூச்சியினை உண்ணக்கூடிய விலங்குகள் குறித்த தகவல்களைச் சேகரிக்க ஆர்வமாக இருந்தார். இவர் பாலூட்டிகளின் பல்வேறு வகைகளைப் படித்தார். பற்களின் மேடுகளில் உள்ள ஒற்றுமையினை இந்த விலங்குகளில் ஒப்பீடு செய்து கருத்தாக்கம் ஒன்றை உருவாக்கினார். இவர் 1885 முதல் கோபனாவன் பல்கலைக்கழகத்தில் உள்ள விலங்கியல் அருங்காட்சியகத்தில் பணியாற்றினார். இவரின் பங்களிப்பாக இவர் வரைந்த 75 படங்கள் தென் அமெரிக்காவின் அழிந்து வரும் விலங்கினங்கள் பற்றிய *இ மியூசியோ லுண்டியின்* உள்ளது. இது மூன்று தொகுதிகளாக வெளியிடப்பட்டது. டென்மார்க்கின் சுற்றுச்சூழல் தொடர்புடைய கழிவுகளில் காணப்பட்ட கிச்சன்-மிட்டென்சில் காணப்படும் விலங்கு எச்சங்களையும் ஆய்வு செய்தார்.  

சில ஆய்வாளர்களின் கூற்றுப்படி, விஞ்சி இலாமார்க் கோட்பாட்டியலாளர் என அறியபப்டுகிறார்.
# கிரீடம் (பல்)



**கிரீடம்** (*Crown*) என்பது பல் மருத்துவத்தில் பற்களின் உடற்கூறியல் பகுதி ஒன்றைக் குறிக்கிறது. பொதுவாகக் கிரீடம் என்பது பற்சிப்பியால் மூடப்பட்டிருக்கும் பல்லின் மேற்பகுதியாகும். கிரீடம் பொதுவாக வளர்ந்த பிறகு வாயில் தெரியும். பல்லின் ஒரு பகுதி துண்டிக்கப்பட்டாலோ அல்லது உடைந்தாலோ, ஒரு பல் மருத்துவர் ஒரு செயற்கை கிரீடத்தைப் பயன்படுத்தலாம். சேதமடைந்த பல்லை முழுவதுமாக மறைக்க அல்லது உள்வைப்பை மறைக்கக் கிரீடங்கள் பொதுவாகப் பயன்படுத்தப்படுகின்றன. ஒன்று அல்லது அதற்கு மேற்பட்ட பற்கள் காணாமல் போனால், ஒரு இடத்தை மறைக்கப் பாலங்கள் பயன்படுத்தப்படுகின்றன. இந்நிகழ்வின் போது இயற்கையான பல் ஒரு காலத்திலிருந்த இடத்தைச் சுற்றியுள்ள பகுதியில் உள்வைப்புகளுக்கு பைஞ்சுதை பூசப்படுகின்றது. இந்த வகையான பசையாக, பைஞ்சுதை அல்லது துருப்பிடிக்காத எஃகு உட்பட பல்வேறு பொருட்கள் பயன்படுத்தப்படலாம். துருப்பிடிக்காத எஃகு கிரீடங்கள் வெள்ளி அல்லது தங்கத்தில் இருக்கும்; பைஞ்சுதை கிரீடங்கள் வழக்கமான பற்கள் போல இருக்கும்.
# மலேசிய வானூர்தி நிலையங்களின் பட்டியல்

**மலேசிய வானூர்தி நிலையங்களின் பட்டியல்** (மலாய்: *Senarai lapangan terbang di Malaysia*; ஆங்கிலம்: *List of airports in Malaysia*) என்பது மலேசியாவில் உள்ள வானூர்தி நிலையங்களைக் குறிப்பிடும் பட்டியல் ஆகும்.  

மலேசியாவில் தற்பொழுது 63 வானூர்தி நிலையங்கள்; வான்வழிப் பாதைகள் உள்ளன. கிழக்கு மலேசியா (*East Malaysia*) என்று அழைக்கப்படும் சபா, சரவாக் மாநிலங்களில் 39 வானூர்தி நிலையங்கள்; மற்றும் தீபகற்ப மலேசியாவில் (*Peninsular Malaysia*) 24 வானூர்தி நிலையங்கள் உள்ளன.  

- மொத்தம் 63 விமான நிலையங்கள், வான்வழிப் பாதைகள் மற்றும் இராணுவத் தளங்கள் (*Royal Malaysian Air Force*) உள்ளன.
- திட்டமிடப்பட்ட வணிக விமானங்களுடன் இரட்டை சிவில் மற்றும் இராணுவ பயன்பாட்டுடன் 38 வணிக விமான நிலையங்கள் உள்ளன. அவை தடித்த எழுத்துகளில் காட்டப்பட்டு உள்ளன.
- 6 இராணுவத் தளங்கள்
- 8 பன்னாட்டு வானூர்தி நிலையங்கள்

## பொருளடக்கம்

1. **ICAO**&nbsp;- சர்வதேச சிவில் விமான அமைப்பு (ஐசிஏஓ) ஒதுக்கிய இருப்பிட காட்டி.
1. **IATA**&nbsp;- சர்வதேச விமான போக்குவரத்து சங்கம் (IATA) ஒதுக்கிய விமான நிலையக் குறியீடு

## வானூர்தி நிலையங்கள்


### மூடப்பட்ட நிலையங்கள்
# பெர்னாம் ஆறு வானூர்தி நிலையம்


**பெர்னாம் ஆறு வானூர்தி நிலையம்** ; (ஆங்கிலம்: *Bernam River Airfield* மலாய்: *Lapangan Terbang Sungai Bernam*) என்பது மலேசியா, சிலாங்கூர் மாநிலத்தில் உலு சிலாங்கூர் மாவட்டத்தில் அமைந்துள்ள வானூர்தி நிலையம் ஆகும்.  

பெர்னாம் ஆறு வானூர்தி நிலையம் (**BRA**) நாட்டின் முதல் தனியார் விமான நிலையம் (*Private Airpark*) ஆகும். இந்த நிலையம் 221 ஏக்கர் (89 எக்டர்) பரப்பளவைக் கொண்டது. மலேசியாவில் பொது விமானப் போக்குவரத்து (*General Aviation*) தொழில்துறை உள்கட்டமைப்பின் அடிப்படையில் கட்டப்பட்டது.  

## பொது
கோலாலம்பூர் சுபாங் பகுதியில் உள்ள சுபாங் பன்னாட்டு வானூர்தி நிலையத்தில் (*Sultan Abdul Aziz Shah Airport*) அண்மைய காலங்களில் விமானப் போக்குவரத்து அதிகரித்து உள்ளது.  

அத்துடன் கோலாலம்பூர் சுங்கை பீசியில் உள்ள அரச மலேசிய வானூர்திப் படையின் இராணுவ விமானத்தளம் (*RMAF Kuala Lumpur Air Base*) (**WMKF**) மூடப்பட்டது; இவற்றின் காரணமாக, இலகுவான விமானங்களின் பயன்பாட்டிற்கான மாற்றுத் தளம் தேவைப்பட்டது. அதனால் இந்த பெர்னாம் ஆறு வானூர்தி நிலையம் உடனடிப் பயன்பாட்டிற்குத் திறந்துவிடப் பட்டது.
# விக்ரமன் இராதாகிருட்டிணன்



**விக்ரமன் இராதாகிருட்டிணன்** (Vikraman Radhakrishnan) (பிறப்பு 24 ஆகத்து 1988) ஓர் இந்திய நடிகரும் முன்னாள் அரசியல்வாதியும் ஆவார். முதன்மையாக தமிழ் தொலைக்காட்சியில் இவர் பணியாற்றுகிறார். 2016 ஆம் ஆண்டில் ஒளிபரப்பான நடந்தது *என்ன?* *குற்றமும் பின்னனியும்* என்ற பேச்சு நிகழ்ச்சியில் தொகுப்பாளராக தொலைக்காட்சியில் அறிமுகமானார். இராதாகிருட்டிணன் விண்ணைத்தாண்டி வருவாயா (2016) படத்தில் விக்ரம் கதாபாத்திரத்தில் நடித்ததற்காக மிகவும் பிரபலமாணார். தமிழ் எதார்த்த நிகழ்ச்சியான *பிக் பாஸ் பருவம் 6 நிகழ்ச்சியில்* ஒரு போட்டியாளராக தோன்றினார்.  

## தொழில்
விக்ரம் இராதாகிருட்டிணன் தனது தொலைக்காட்சி வாழ்க்கையை 2016 ஆம் ஆண்டில் தொடங்கினார், நடந்தது *என்ன?* *குற்றமும் பின்னனியும்* என்ற பேச்சு நிகழ்ச்சி இவரை அறிமுகப்படுத்தியது. இதே ஆண்டின் பிற்பகுதியில், இ.எம்.ஐ*-தவணை முறை வாழ்க்கை* என்ற தொலைக்காட்சி நாடகத்தில் நடிகர்கள் பவானி ரெட்டி, சியாம் சுந்தர் மற்றும் அரிப்ரியா ஆகியோருடன் சந்தோசு கதாபாத்திரத்தில் நடித்தார். பின்னர் நடிகை மதுமிலாவுடன் இணைந்து இசுட்டார் விஜய்யில் ஒளிபரப்பான என்ற மற்றொரு நாடகத் தொடரில் நடித்தார்.  

2020 ஆம் ஆண்டில் விக்ரமன் விடுதலை சிறுத்தைகள் கட்சி அரசியல் கட்சியில் சேர்ந்து 2022 ஆம் ஆண்டு வரை முக்கிய செய்தித் தொடர்பாளராக இருந்தார். விக்ரமன் செய்தித் தொடர்பாளராக இருந்த காலத்தில், இந்து மதம் மற்றும் மதம் தொடர்பான தெய்வங்கள் குறித்து சர்ச்சைக்குரிய உரையை நிகழ்த்தினார். இந்த உரையை நிகழ்த்திய பின்னர் அவர் அரசியல் கட்சியில் இருந்து விலகுமாறும், செய்தி தொடர்பாளர் பதவியிலிருந்தும் விலகுமாறும் கேட்டுக் கொள்ளப்பட்டார். இருப்பினும், பின்னர் அவர் தனது சர்ச்சைக்குரிய கருத்துக்கு குடிமக்களிடம் மன்னிப்பு கேட்டார்.  

## தொலைக்காட்சி
| 2016 | *நடந்தது என்ன?* *குற்றமும் பின்னனியும்* | தொகுப்பாளர் | விஜய் தொலைக்காட்சி | பேச்சு நிகழ்ச்சி |
| --- | --- | --- | --- | --- |
| 2016 | *இ.எம்.ஐ-தவணை முறை வாழ்க்கை* | சந்தோசு | தொலைக்காட்சித் தொடர் |  |
| 2016 | விண்ணைத்தாண்டி வருவாயா | விக்ரம் | தொலைக்காட்சித் தொடர் |  |
| 2022-தற்போது | *பிக் பாஸ் 6 (தமிழ்)* | பங்கேற்பாளர் | எதார்த்த நிகழ்ச்சி | } |
# 4-புரோமோபீனைல் அசிட்டிக் அமிலம்



**4-புரோமோபீனைல் அசிட்டிக் அமிலம்** (*4-Bromophenylacetic acid*) C<sub>8</sub>H<sub>7</sub>BrO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாரா-புரோமோபீனைல் அசிட்டிக் அமிலம் என்ற பெயராலும் இது அழைக்கப்படுகிறது. பீனைல் அசிட்டிக் அமிலத்தின் வழிப்பெறுதியான இச்சேர்மத்தின் கட்டமைப்பில் பாரா நிலையில் ஒரு புரோமின் அணு இடம்பெற்றுள்ளது.  
## தயாரிப்பு
அணுக்கருநாட்ட அரோமாட்டிக் பதிலீட்டு வினையின் மூலம் பீனைல் அசிட்டிக் அமிலத்துடன் புரோமின் அணுவைச் சேர்ப்பதன் மூலம் 4-புரோமோபீனைல் அசிட்டிக் அமிலம் தயாரிக்கப்படுகிறது. புரோமின் மற்றும் பாதரச ஆக்சைடுடன் பீனைல் அசிட்டிக் அமிலத்தைச் சேர்த்து சூடாக்குவதன் மூலமாக முதன் முதலில் இது ஆய்வகத்தில் தயாரிக்கப்பட்டது. இவ்வினையில் 2- மற்றும் 4- மாற்றியன்களின் கலவை விளைபொருள்களாக உருவாக்கப்படுகிறது. இறுதியாக 4-மாற்றியன் பகுதியளவு படிகமயமாக்கல் மூலம் தனிமைப்படுத்தப்படுகிறது.
# செண்டராட்டா வானூர்தி நிலையம்



**செண்டராட்டா வானூர்தி நிலையம்** ; (ஆங்கிலம்: *Jendarata Airport* மலாய்: *Lapangan Terbang Jendarata*) என்பது மலேசியா, பேராக் மாநிலத்தில் பாகன் டத்தோ மாவட்டத்தில் (*Bagan Datuk District*), ஊத்தான் மெலிந்தாங் (*Hutan Melintang*) நகருக்கு அருகில் அமைந்துள்ள வானூர்தி நிலையம் ஆகும்.  

யுனைடெட் பிளான்டேசன் (*United Plantations*) தோட்ட நிறுவனத்திற்குச் சொந்தமான இந்த விமான நிலையம்; அந்தத் தோட்ட நிறுவனத்தினாலேயே இயக்கப் படுகிறது. இந்த நிறுவனம் 1906-ஆம் ஆண்டில் தெலுக் இந்தான், ஊத்தான் மெலிந்தாங், பாகன் டத்தோ பகுதிகளில் ரப்பர் தோட்டங்களை வாங்கத் தொடங்கியது.  

## பொது

செண்டராட்டா வானூர்தி நிலையத்தில் சிறு விமானங்கள் மட்டுமே தரையிறங்க முடியும். நில வழியாகப் பயணம் செய்வதை விட, சிறு விமானங்கள் மூலமாகப் பயணம் செய்வது பிரித்தானிய தோட்ட நிர்வாகிகளுக்கு மிகவும் வசதியாக அமையும் என்பதால் இந்த விமான நிலையம் உருவாக்கப்பட்டது.  

இந்த விமான நிலையத்திற்குள் திட்டமிடப்பட்ட விமானப் பயணங்கள் எதுவும் இல்லை; தனியார் விமானங்கள் மட்டுமே பயன்படுத்துகின்றன. அனைத்து விமானப் பயண நடவடிக்கைகளுக்கும் யுனைடெட் பிளான்டேசன் நிறுவனத்தின் முன் அனுமதி தேவை.  

## செண்டராட்டா தோட்டம்

செண்டராட்டாவில் யூனிடாட்டா (*Unitata*) மற்றும் யுனைடெட் பிளான்டேசன் (*United Plantation Sdn Bhd*) நிறுவனங்களுக்குச் சொந்தமான செம்பனை தொழிற்சாலைகள் உள்ளன.  

செண்டராட்டா தோட்டம் ஒரு பெரிய செம்பனை தோட்டம் ஆகும். இந்தத் தோட்டம் ஊத்தான் மெலிந்தாங்கிற்கு அருகில் உள்ளது. 1906-ஆம் ஆண்டில் தோற்றுவிக்கப்பட்டது.
# ஹொறநாடு ஆதிசக்தி அன்னபூரணேசுவரி கோயில்



**ஹொறநாடு ஆதிசக்தி அன்னபூரணேசுவரி கோயில்** (*Hornadu Adhishakthyatmaka Annapoorneshwari Temple*) என்பது இந்தியா தீபகற்பத்தின் கருநாடக மாநிலத்தில் சிக்மகளூர் மாவட்டத்தின் ஹொறநாடு பகுதியில், (அதாவது, 13.276700°N, 75.343900°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 854 மீட்டர் உயரத்தில் அமைந்துள்ள ஓர் அம்மன் கோயில் ஆகும்.
# குன்னத்தூர்மேடு



**குன்னத்தூர்மேடு** (*Kunnathurmedu*) இந்தியாவின் கேரள மாநிலத்திலுள்ள பாலக்காடு நகரில் உள்ள ஒரு வணிக, குடியிருப்பு மற்றும் நிறுவனப் பகுதி ஆகும். முக்கியமாக இங்கு குடியிருப்பு காலனிகள் மற்றும் அடுக்குமாடி குடியிருப்புகள் உள்ளன. குன்னத்தூர்மேடு பாலக்காடு நகராட்சியின் வார்டுகள் 23 மற்றும் 24 ஆகியவை குன்னத்தூர்மேட்டில் உள்ள பகுதிகளாகும். பாலக்காடு தெற்கு மற்றும் போக்குவரத்து காவல் நிலையங்கள் உட்பட நகரின் காவல்துறை சேவை தொடர்பான பல அலுவலகங்கள் இங்கு அமைந்துள்ளன.
# கிரம்ப் சுண்டெலி


**கிரம்ப் சுண்டெலி** (*Crump's mouse*)(*தியோமிசு கிரம்பி*) என்பது முரிடே குடும்பத்தில் உள்ள கொறிணி சிற்றினமாகும். இது *தியோமிச* பேரினத்தில் உள்ள ஒரே சிற்றினமாகும். மேலும் இது வட இந்தியாவில் (பீகார் மற்றும் மணிப்பூர்), தெற்கு நேபாளம் (மத்திய தெராய்) மற்றும் வடக்கு மியான்மர் (நம்தி) ஆகியவற்றில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும்.
# ஆசியத் தூரிகை-வால் முள்ளம்பன்றி



**ஆசியத் தூரிகை-வால் முள்ளம்பன்றி** (*Asiatic brush-tailed porcupine*)(*அதெருரசு மேக்ரோரசு*) என்பது கிசுடிரிசிடே குடும்பத்தில் உள்ள கொறிணி சிற்றினமாகும். இது சீனா, பூட்டான், இந்தியா, லாவோஸ், மலேசியா, மியான்மர், தாய்லாந்து, வியட்நாம் ஆகிய நாடுகளில் காணப்படுகிறது.  

## வகைப்பாட்டியல்
இந்த சிற்றினத்தின் ஒத்த இனப் பெயர்களாக *ஏதெரசு அசாமென்சிசு* (தாமசு, 1921), மற்றும் *ஏதெரசு மேக்ரோரசு* (தாமசு, 1921) துணையினங்கள் *அசாமென்சிசு*.  

## இனப்பெருக்கம்
மூன்று விலங்குகள் வரை வாழக்கூடிய வளைகளை உருவாக்குகிறது. இதில் 100 முதல் 110 நாட்கள் கர்ப்பகாலத்திற்குப் பிறகு, பெண் ஒரு வருடத்திற்கு ஒன்று அல்லது இரண்டு குட்டிகளை ஈனும்.  

## நடத்தை
ஒளிப்படக்கருவி பொறிகளைப் பயன்படுத்தி மேற்கொள்ளப்பட்ட ஆய்வு ஒன்றில் இந்த முள்ளம்பன்றி பொதுவாக இரவில் வேட்டையாடுகிறது. நள்ளிரவுக்கு முந்தைய மூன்று மணி நேர இடைவெளியில் இதன் செயல்பாடு உச்சத்தில் இருப்பது கண்டறியப்பட்டது. நிலவொளியில் வேட்டையாடுபவர்களிடம் இரையாவதைத் தவிர்க்க, உணவு தேடுதலை விடியற்காலை மற்றும் சாயங்காலம் மட்டுமே மேற்கொள்கிறது.  

## பாதுகாப்பு
தெற்காசியாவில் உள்ள அரிதான முள்ளம்பன்றி சிற்றினங்களில் ஒன்றாக அறியப்படுகிறது. இந்திய வனவிலங்கு (பாதுகாப்பு) சட்டத்தின் அட்டவணை II-ன் கீழ் இந்த சிற்றினம் பாதுகாக்கப்படுகிறது. இருப்பினும் *சிட்டியிசு* பட்டியலிலில் இடம்பெறவில்லை. இது இந்தியாவின் அருணாச்சல பிரதேசத்தில் உள்ள நம்தாபா தேசிய பூங்காவில் காணப்படுவது பதிவு செய்யப்பட்டுள்ளது (மொளூர் மற்றும் பலர். 2005). இது தென்கிழக்கு ஆசியாவில் பல பாதுகாக்கப்பட்ட பகுதிகளில் காணப்படுகிறது.
# மீனு தூவே


**மீனூ தூவே** (*Minou Drouet*, பிறப்பு 24 சூலை 1947) என அழைக்கப்படும் **மேரி-நோயல் தூவே** என்பவர் பிரான்சின் லா குர்சே-டி-பிரேக்னேவைச் சேர்ந்த ஒரு முன்னாள் கவிஞர், இசைக்கலைஞர், நடிகை ஆவார்.  

## வாழ்க்கை குறிப்பு
1955 ஆம் ஆண்டில் இவரது சில கவிதைகள் மற்றும் கடிதங்கள் பிரெஞ்சு எழுத்தாளர்கள் மற்றும் வெளியீட்டாளர்களின் பார்வைக்கு தனிப்பட்ட முறையில் கொண்டு சேர்க்கப்பட்டது. இந்த ஆக்கங்களின் உண்மையான ஆசிரியராக தூவேயின் தாயான கிளாட்டாக இருக்கலாம் என்று ஐயமும், சர்ச்சையும் உண்டானது. துவே தன் தாயார் இல்லாமல் சாட்சிகள் முன்னிலையில் கவிதைகளை எழுதி இந்த ஐயத்தின் பெரும்பகுதியை விரைவில் போக்கினார். பின்னர் பிரான்சின் எழுத்தாளர்கள், இசையமைப்பாளர்கள் மற்றும் இசை வெளியீட்டாளர்கள் சங்கத்தில் உறுப்பினராவதற்கான தகுதித் தேர்வில் கலந்து கொண்டார். அங்கு தனி அறையில் இவரை அமர வைத்து இரு தலைப்புளில் ஒன்றைப் பற்றி கவிதை எழுதச் சொன்னார்கள். அப்போது பாரிஸ் நகர வானம் என்ற தலைப்பில் ஒரு கவிதை எழுதினார். தூவே பியானோ மற்றும் கித்தார் ஆகியவற்றையும் கற்றார். 1950 களின் பிற்பகுதியிலும் 1960 களின் முற்பகுதியிலும், தூவே ஒரு எழுத்தாளராகவும் இசைக்கலைஞராகவும் சுற்றுப்பயணம் மேற்கொண்டார்.  

பின்னர் பாடகர்-பாடலாசிரியர் மற்றும் குழந்தைகள் புதின ஆசிரியராக பொது வாழ்க்கைக்கு திரும்பினார். இவர் பெரியவர்கள் படிக்கதக்கக்க ஒரு புதினத்தை எழுதினார்; ஆங்கில மொழிபெயர்ப்பில் அதன் பெயர் *டொனாடெல்லா* . 1966 ஆம் ஆண்டில் இவரது பாட்டி நோய்வாய்ப்பட்ட பிறகு, தூவே இரண்டு ஆண்டுகள் செவிலியாக பணியாற்றினார். அப்போது வெளியுலக தொடர்பைக் குறைத்துக் கொண்டார்.  

இறுதியில், ட்ரூயட் லா குர்சே-டி-பிரெட்டேக்னில் உள்ள தனது குழந்தைப் பருவ வீட்டிற்குத் திரும்பினார். அவர் இப்போது தனது கணவர் ஜீன்-பால் லு கானுவுடன் வசித்து வருகிறார். மேலும் 1993 இல் *Ma vérité* (எனது உண்மை) என்ற சிறிய சுயசரிதையை வெளியிட்டார். பின்னர் மீண்டும் வெளியுலக வாழ்வில் இருந்து ஒதுங்கிக்கொண்டார்.  

## நூல் பட்டியல்

### ஆங்கிலத்தில் இவரின் படைப்புகள்
- *Arbre, mon ami*, translator Christine Tacq. Thame [England] : 1998.
- *Then there was fire* translator Margaret Crosland, London : Hamish Hamilton, 1957.

### மீது தூவேயின் நூல்கள்
- *Poèmes.*, Genève, R. Kister, 1956.
- *Arbre, mon ami* (1957)
- *Le Pêcheur de lune* (1959)
- *Du brouillard dans les yeux* (1966)
- *La Patte bleue* (1966)
- *Ouf de la forêt* (1968)
- *La Flamme rousse* (1968, illustrated by Daniel Billon)
- *Ma vérité* (1993)
- *Then there was fire* (1957), translated by Margaret Crosland

### மீனு தூவே குறித்த எழுத்தாக்கங்கள்
- *L'Affaire Minou Drouet* (André Parinaud, 1956)
- Roland Barthes, « La littérature selon Minou Drouet », article published at *Les Lettres nouvelles* and retaken in the book *Mythologies*, 1957.
# பட்டர்வொர்த் இராணுவ வானூர்தி நிலையம்



**பட்டர்வொர்த் இராணுவ வானூர்தி நிலையம்** (ஆங்கிலம்: *RMAF Butterworth* (**RMAF** - *Royal Malaysian Air Force*) மலாய்: *TUDM Butterworth* (**TUDM** - *Tentera Udara Diraja Malaysia*); என்பது மலேசியா, பினாங்கு மாநிலத்தில் பட்டர்வொர்த் நகரில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். பட்டர்வொர்த் நகரில் இருந்து தொலைவில் உள்ளது.  

1940-ஆம் ஆண்டுகளில், ஐக்கிய இராச்சியத்தின் அரச விமானப் படை (*Royal Air Force*); மற்றும் 1960-ஆம் ஆண்டுகளில், அரச ஆசுதிரேலியா விமானப் படை (*Royal Australian Air Force*); ஆகியவற்றின் செயல்பாட்டுக் கட்டளைகளின் கீழ், இந்த விமான நிலையம் இயங்கியது.  

## பொது

முதலில் பட்டர்வொர்த் அரச விமான நிலையம் (*RAF Station Butterworth*) என்றும்; பின்னர் பட்டர்வொர்த் அரச ஆசுதிரேலியா விமான நிலையம் (*RAAF Butterworth*) என்றும் அறியப்பட்டது. இப்போது இந்த வானூர்தி நிலையம் அரச மலேசிய விமானப் படையின் இராணுவத் தளமாக உள்ளது.  

1939-ஆம் ஆண்டில் ஐக்கிய இராச்சியத்தின் அரச விமானப் படையினால், பட்டர்வொர்த்தில் ஒரு விமான நிலையம், "கவனிப்பு மற்றும் பராமரிப்பு" அடிப்படையில் நிறுவப்பட்டது.  

### மலாயாவில் ஜப்பானிய ஆக்கிரமிப்பு

அக்டோபர் 1941-இல், ஜப்பானிய படைகளின் படையெடுப்பு அச்சுறுத்தலுக்கு எதிராக; மலாயா தீபகற்பத்தை பாதுகாப்பதற்கான ஐக்கிய இராச்சியத்தின் திட்டங்களின் ஒரு பகுதியாக பட்டர்வொர்த் இராணுவ வானூர்தி நிலையம் அதிகாரப் பூர்வமாக திறக்கப்பட்டது.  

டிசம்பர் 1941-இல் ஜப்பானியரின் மலாயா மீதான படையெடுப்பின் போது, இந்த விமான நிலையம் ஜப்பானிய கடற்படை விமானங்களின் தாக்குதலுக்கு உள்ளாகி பெரும் சேதம் அடைந்தது.
# ஐங்கரன் (திரைப்படம்)


**ஐங்கரன்** (*Ayngaran*) என்பது 2022 ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். காமன் மேன் பிரசண்ட்ஸ் தயாரித்த இப்படத்தை இரவி அரசு எழுதி இயக்கியுள்ளார். இப்படத்தில் காளி வெங்கட், அருள்தாஸ், ஆடுகளம் நரேன், அரீஷ் பேரடி உள்ளிட்ட துணை நடிகர்களுடன் ஜி. வி. பிரகாஷ் குமார் மற்றும் மகிமா நம்பியார் ஆகியோர் முதன்மைப் பாத்திரங்களில் நடித்துள்ளனர். சரவணன் அபிமன்யு ஒளிப்பதிவு செய்ய, ராஜா முகமது படத்தொகுப்பு செய்ய, ஜி. வி. பிரகாஷ் குமார் இசையமைத்துள்ளார். இப்படம் படம் 5 மே 2022 அன்று திரையரங்குகளில் வெளியிட திட்டமிடப்பட்டது, ஆனால் போதுமான திரைகள் கிடைக்காததால் வெளியீடு மே 12 க்கு ஒத்திவைக்கப்பட்டது. மூன்று ஆண்டு தாமதத்திற்குப் பிறகு படம் வெளியானது.  

## நடிகர்கள்

- மதிமாறனாக ஜி. வி. பிரகாஷ் குமார்
- மதுமிதாவாக மகிமா நம்பியார்
- ஏழுமலையாக காளி வெங்கட்
- அறிவுசார் சொத்து அதிகாரியாக அருள்தாஸ்
- மதிமாறனின் தந்தை பெருமாள்சாமியாக ஆடுகளம் நரேன்
- கால் துறை அதிகாரி மாணிக்கமாக ஹரீஷ் பேரடி
- மகுடியாக அபிசேக் வினோத்
- மூர்த்தியாக சித்தார்த சங்கர்
- அமைச்சராக ஜி. மாரிமுத்து
- பேருந்து பயணச்சீட்டு பரிசோதகராக ஜார்ஜ் மரியன்
- குழந்தைகள் மீட்பு துறை தலைவர் சரவண சுப்பையா
- காவல் துறை அதிகாரியாக அழகம்பெருமாள்
- அம்முக்குட்டியாக ஜதிசா
- காவல் துறை அதிகாரியாக இரவி வெங்கட்ராமன்
- பொதுப்பணிதுதுறை பணியாளராக இரயில் ரவி
- பொதுப்பணித்துறை பணியாளராக ரோபோ சந்துரு

## இசை
இப்படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் ஜி. வி. பிரகாஷ் குமார் அமைத்தார். இதன் பாடல் தொகுப்பில் நான்கு பாடல்கள் இடம்பெற்றுள்ளன.  

## வெளியீடு

## வரவேற்பு
இப்படம் கலவையான விமர்சனங்களுடன் ஓடியது. *தி டைம்ஸ் ஆஃப் இந்தியா* "மொத்தத்தில், *ஐங்கரன்* நிச்சயமாக ஒரு தகுதியான பொருளைப் பற்றி பேசும் ஒரு படம், ஆனால் அதை இன்னும் சிறப்பாக செய்திருக்கலாம்" என்று எழுதியது. *சினிமா எக்ஸ்பிரஸ்*, "எளிய கண்டுபிடிப்பாளர்கள் எதிர்கொள்ளும் துரதிர்ஷ்டத்தைப் பற்றி பேசும் இந்த நல்ல எண்ணம் கொண்ட திரைப்படத்தை தோதான திருப்பங்களும் போதாமையான எழுத்துகளும் பாதிக்கின்றன" என்று கருத்து தெரிவித்தது. *பிஹைண்ட்வுட்ஸ்* படத்தை 2.75/5 என மதிப்பிட்டது, "ஐங்கரன் சிறப்பான நடிப்பு மற்றும் பாத்திரங்களைக் கொண்ட படம், மூன்று துணைக்கதைகளுக்குப் பதிலாக, படத்தை ஒற்றைப் போக்கில் கொண்டு சென்றிருந்தால், இன்னும் நெகிழ்வான, இறுக்கமான திரைப்படத்தைப் பெற்றிருப்போம். ஆயினும்கூட, இறுதியில் தரும் செய்தியானது மிகவும் நேர்மையானது. ஒட்டுமொத்தமாக ஐங்கரன் நல்ல நடிப்புடன் முக்கியமான செய்தியை வழங்குகிறான்."
# சிங்கலிலா முகடு


**சிங்காலிலா முகடு** (*Singalila Ridge*) என்பது வடமேற்கு மேற்கு வங்காளத்திலிருந்து இமயமலையின் இந்தியப் பகுதியில் சிக்கிம் வழியாகச் செல்லும் வடக்கு-தெற்கு மலை முகடு ஆகும். நேபாளத்தில் உள்ள இலாம் மாவட்டம் இந்த மலைத்தொடரின் மேற்குப் பகுதியில் உள்ளது.  

மேற்கு வங்காளத்தின் மலைத்தொடர்களின் மேற்கில் உள்ள மற்ற இமயமலைத் தொடர்களிலிருந்து இந்த மலைமுகடு பிரிக்கிறது. மேற்கு வங்காளத்தின் இரண்டு உயரமான சிகரங்கள், சண்டக்பு ( மற்றும் பலுட் ( இந்த முகட்டில் அமைந்துள்ளது. சிங்காலிலா தேசிய பூங்கா இந்த மலைமுகட்டைச் சூழ்ந்துள்ளது. இது கஞ்சன்சங்கா மற்றும் எவரெசுட் சிகரத்தின் காட்சிகளுக்காகக் குறிப்பிடத்தக்கது. மானேபஞ்சனிலிருருந்து சந்தக்பூ மற்றும் பலுட் வரையிலான மலையேற்றம் சாகசப் பயணிகளிடையே பிரபலமானது. மலைப்பகுதியில் இருசக்கர வாகனப் பயணத்திற்கும் சிறந்தப்பகுதி இதுவாகும்.  

## மலைச்சிகரங்கள்
இப்பகுதியில் உள்ள நான்கு உயரமான சிகரங்கள் :  

- பலூட்
- சண்டக்பு - மேற்கு வங்கத்தின் மிக உயரமான இடம்
- டோங்லு
- சபர்கிராம்

## திரைப்படம்
இப்பகுதியில் எடுக்கப்பட்டத் திரைப்படம்  

- *சிங்காலிலா இன் தி இமாலயா* (இமயமலையில் சிங்களிலா)
# கல்லேக்காடு



**கல்லேக்காடு** (*Kallekkad*) இந்திய நாட்டின், கேரள மாநிலத்தின் பாலக்காடு நகரத்தின் புறநகர்ப் பகுதி ஆகும்.  

இது நகர மையத்திலிருந்து பாலக்காடு பொன்னானி சாலையில் சுமார் 9 கி.மீ (5.6 மைல்) தூரத்தில் அமைந்துள்ளது. பாலக்காடு மாவட்டம் ஆயுத ரிசர்வ் போலீஸ் முகாம் கல்லேக்காட்டில் அமைந்துள்ளது.
# சுங்கை பீசி இராணுவ வானூர்தி நிலையம்



**சுங்கை பீசி இராணுவ வானூர்தி நிலையம்** அல்லது **சுங்கை பீசி வானூர்தி நிலையம்** (ஆங்கிலம்: *RMAF Kuala Lumpur* (**RMAF** - *Royal Malaysian Air Force*) அல்லது *Sungai Besi Air Base* அல்லது *Old Airport* மலாய்: *TUDM Kuala Lumpur* (**TUDM** - *Tentera Udara Diraja Malaysia*); என்பது மலேசியா, கோலாலம்பூர், சுங்கை பீசி மாநகர்ப் பகுதியில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். கோலாலம்பூர் நகரில் இருந்து தொலைவில் உள்ளது.  

இந்த வானூர்தி நிலையத்தை பழைய விமான நிலையம் என்றும்; சுங்கை பீசி ஏர்போர்ட் என்றும் அழைப்பது உண்டு. மலேசியாவில் கட்டப்பட்ட மிகப் பழைமையான வானூர்தி நிலையங்களில் இதுவும் ஒன்றாகும்.  

## வரலாறு

இந்த வானூர்தி நிலையம் கோலாலம்பூர் அனைத்துலக விமான நிலையம் (*Kuala Lumpur International Airport*) என்ற பெயரில் 1952-ஆம் ஆண்டு முதல் 1965-ஆம் ஆண்டு வரை கோலாலம்பூரின் முக்கிய விமான நிலையமாகச் செயல்பட்டது. அனைத்துலக விமானப் போக்குவரத்து சுபாங் பன்னாட்டு விமான நிலையத்திற்கு (*Sultan Abdul Aziz Shah Airport*) மாற்றப்படும் வரை, இந்த சுங்கை பீசி வானூர்தி நிலையம் தான் முதன்மையான நிலையமாகப் பயன்படுத்தப்பட்டது.  

அத்துடன், இந்த விமான நிலையமே கோலாலம்பூருக்குச் சேவை வழங்கிய முதல் விமான நிலையமாகும். மேலும் தற்போது கோலாலம்பூர் எல்லைக்குள் அமைந்துள்ள ஒரே விமான நிலையமாகவும் அறியப்படுகிறது.  

### விமான நிலையத்தின் இன்றைய நிலை

முன்பு ஐக்கிய இராச்சியத்தின் அரச விமானப் படை நிலையம் (*Royal Air Force*) என அறியப்பட்டது. அதன் பின்னர் அரச மலேசிய விமானப் படை (ஆங்கிலம்: *Royal Malaysian Air Force*; மலாய்: *Tentera Udara Diraja Malaysia*); அரச மலேசிய போலீஸ் படை (*Royal Malaysian Police*); மலேசிய தீயணைப்பு மற்றும் மீட்புத் துறை (*Malaysian Fire and Rescue Department*); போன்ற அரசு சார்ந்த அமைப்புகளால் பயன்படுத்தப்பட்டது.  

ஒரு வீட்டு மனை திட்டத்திற்காக இந்த விமான நிலையம் இடிக்கப் படுவதற்கு முன்மொழியப்பட்டது. ஆனால் அந்தத் திட்டம் ஏதோ சில காரணங்களினால் நிறுத்தம் செய்யப்பட்டது. இப்போது இந்த விமான நிலையம் அவ்வப்போது விமானப் படையின் விமானங்களுக்குப் பயன்படுத்தப்படுகிறது. இருப்பினும், இந்த விமான நிலையம் 2018 மார்ச் 16-ஆம் தேதி, அதிகாரப்பூர்வமாகச் செயல்படுவதை நிறுத்திக் கொண்டது.
# அகத்தேத்தற



**அகத்தேத்தற** (*Akathethara*) இந்திய நாட்டின் கேரள மாநிலத்திலுள்ள பாலக்காடு மாவட்டத்தில் அமைந்திருக்கும் ஒரு குடியிருப்புப் பகுதியாகும். இது மாவட்டத் தலைமையகத்திலிருந்து பாலக்காடு வடக்கு நோக்கி 11&nbsp;கி.மீ. தொலைவிலும், புகழ்பெற்ற மலம்புழா தோட்டத்திலிருந்து 5&nbsp;கி.மீ. தொலைவிலும் அமைந்துள்ளது. அகதேதாரா பஞ்சாயத்தின் பகுதிகள் முன்மொழியப்பட்ட பாலக்காடு மாநகராட்சியின் ஒரு பகுதியாக இருக்கின்றன. கேரளாவின் சபர்மதி என்றும் அழைக்கப்படும் சபரி ஆசிரமம் இங்கு அமைந்துள்ளது, அங்கு மகாத்மா காந்தி மூன்று முறை வருகை தந்தார்.  

## மக்கள்தொகையியல்
2001 ஆம் ஆண்டு மக்கள் தொகை கணக்கெடுப்பின் படி, அகத்தேத்தறவில் 4071 ஆண்கள், 4119 பெண்கள் என மொத்தம் 8190 பேர் இருந்தனர்.
# கல்வர் மேக்ஸ் எண்டர்டெய்ன்மெண்ட்


**கல்வர் மேக்ஸ் எண்டர்டெய்ன்மெண்ட்** (நுகர்வோருக்கு வழங்கும் பெயர் **சோனி பிக்சர்ஸ் நெட்வொர்க்ஸ் இந்தியா**) என்பது சோனி பிக்சர்ஸ் நிறுவனத்துக்கு சொந்தமான இந்திய ஊடகக் குழுமமாகும். இந்த நிறுவனம் 26 தொலைக்காட்சி சேனல்களையும், சோனி லிவ் என்னும் ஸ்ட்ரீமிங் மீடியா தளத்தையும் நடத்துகிறது.  

1995 ஆம் ஆண்டு துவங்கப்பட்ட இந்த நிறுவனம், சோனி பொழுதுபோக்கு தொலைக்காட்சி என்ற பெயரில் தனது முதல் தொலைக்காட்சியை துவங்கியது. பின்னர் 1999 ஆம் ஆண்டு சோனி மேக்ஸ் என்ற பெயரில் ஹிந்தி திரைப்பட மற்றும் விளையாட்டு நிகழ்ச்சிகளை ஒளிபரப்பும் தொலைக்காட்சியை துவங்கியது.  

செப்டெம்பர் 2021 ஆம் ஆண்டு ஜீ என்டர்டெயின்மென்ட் எண்டர்பிரைசஸ் நிறுவனதுடன் இணைவதாக அறிவித்தது. இணைப்புக்கு பின் நிறுவனத்தை சோனி நிறுவனம் சொந்தமானதாக இருக்கும். எனினும் அந்த நிறுவனத்தை ஜீ நிறுவனத்தின் தலைவர் புனித் கோயங்கா தலைமையில் இயங்கும் என்று அறிவிக்கப்பட்டுள்ளது.
# புல்பட்டா



**புல்பட்டா அல்லது புல்பெட்டா** (*Pulpatta or Pulpetta*) இந்திய நாட்டின் கேரள மாநிலம் மலப்புரம் மாவட்டம், எரநாடு தாலுகாவில் உள்ள ஒரு கிராமம் ஆகும். இக்கிராமம் மஞ்சேரி என்ற ஊரிலிருந்து 7 கி.மீ. தொலைவில் அமைந்துள்ளது.  

## இடம்
புல்பட்டா இந்தியாவின் மலப்புரம் மாவட்டத்தில் மொங்கம், வள்ளுவம்பிரம் சந்திப்பு மற்றும் மஞ்சேரி ஆகியவற்றின் வடக்குப் பகுதியில் அமைந்துள்ளது. உண்மையில் புல்பட்டா மஞ்சேரி - கிழிசேரி சாலையில் அமைந்துள்ளது  

## மக்கள்தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி புல்பட்டாவில் 21151 ஆண்கள், 21532 பெண்கள் என மொத்தம் 42683 மக்கள் வசித்தனர்.  

## போக்குவரத்து
புல்பட்டா கிராமம் மஞ்சேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 பரப்பனங்காடி வழியாக செல்கிறது. வடக்குப் பகுதி கோவா மற்றும் மும்பை நகரங்களுடன் இணைகிறது. தெற்குப் பகுதி கொச்சி மற்றும் திருவனந்தபுரம் நகரங்களுடன் இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூர் நகரங்களுடன் இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். திருர் இரயில் நிலையம் அருகிலுள்ள பெரிய ரயில் நிலையம் ஆகும்.
# குளுவாங் வானூர்தி நிலையம்


**குளுவாங் வானூர்தி நிலையம்** (ஆங்கிலம்: *Kluang Airport* மலாய்: *Lapangan Terbang Kluang*) என்பது மலேசியா, ஜொகூர், குளுவாங் மாவட்டம், குளுவாங் நகரில் அமைந்துள்ள வானூர்தி நிலையம் ஆகும். இந்த நிலையத்தை கேம் மக்கோத்தா (*Kem Mahkota*) என்றும் அழைப்பது உண்டு.  

தற்போது, ​​குளுவாங் வானூர்தி நிலையத்தில் ஒரு முனையம் (*Terminal*) மட்டுமே உள்ளது. இந்த நிலையத்தில் திட்டமிடப்பட்ட விமானச் சேவைகள் இல்லை. திட்டமிடப்பட்ட விமானச் சேவைகள் இல்லாததால், குளுவாங் வானூர்தி நிலையத்திற்குச் செல்லும் போது பயணிகள் தங்களின் சொந்த வாகனங்களைப் பயன்படுத்த அனுமதிக்கப் படுகிறார்கள்.  

## பொது

இந்த வானூர்தி நிலையம் குளுவாங் நகர மையத்தில் இருந்து வடமேற்கே சுமார் 2 கி.மீ. தொலைவில் உள்ளது. தற்போது மலேசிய இராணுவத்தின் 881-ஆவது விமானப் படையினர் பயன்படுத்தி வருகின்றனர்.  

## வரலாறு

1940-ஆம் ஆண்டில் பிரித்தானிய மலாயா இராணுவத்திரால் இந்த வானூர்தி நிலையம் நிறுவப்பட்டது. இரண்டாம் உலகப் போரின் போது ஜப்பானியர்களிடம் வீழ்ந்த பிரித்தானிய மலாயாவின் கடைசி வானூர்தி நிலையம் இதுவாகும்.  

சிங்கப்பூரில் இருந்து சுமத்திரா வரையிலான வான்வழித் தாக்குதல்களுக்கு ஜப்பானியப் படைகளால் இந்த வானூர்தி நிலையம் பயன்படுத்தப்பட்டது. 1995-ஆம் ஆண்டில் மலேசிய விமானப் படையின் கட்டுப்பாட்டில் இருந்து மலேசிய இராணுவ விமானப் படைக்கு மாற்றம் செய்யப்பட்டது.
# சுத்தானந்தர்



**சுத்தானந்தர்** (**Shuddhananda**), சுவாமி விவேகானந்தரின் நேரடிச் சீடரும், இராமகிருஷணர் பரம்பரையின் ஐந்தாவது தலைவரும் ஆவார். இவர் பேலூர் ராமகிருஷ்ண மடத்தில் 1897-ல் சேர்ந்தார். இவர் இராமகிருஷ்ண மடத்தின் பொருளாலராகவும், இராமகிருஷ்ண இயக்கத்தின் அறங்காவலாராக மே 1903 வரை செயல்பட்டவர். இவர் பேலூர் இராமகிருஷ்ணார் மடம் மற்றும் இராமகிருஷ்ண இயக்கத்தின் செயலாளராக 1927-ல் நியமிக்கபட்டார். பின்னர் 1938-ல் இராமகிருஷணர் பரம்பரையின் தலைவராக இறக்கும் வரை செயல்பட்டார். இவர் சுவாமி விவேகானந்தரின் பெரும்பாலான ஆங்கிலப் படைப்புகளை வங்காள மொழிக்கு மொழிபெயர்த்தார்.  

## இதனையும் கான்க
உலகச் சமயங்களின் பாராளுமன்றத்தில் சுவாமி விவேகானந்தர்  
சுவாமி விவேகானந்தரின் இந்தியப் பயணங்கள் (1888–1893)
# பெடோம் பவளப்பாம்பு


## புவியியல் வரம்பும் வாழிடமும்
பெடோம் பவளப்பாம்பு இந்தியாவின் கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளில் சுமார் உயரத்தில் பகுதி-பசுமை மற்றும் வெப்பமண்டல உலர் இலையுதிர் மலைகளில் காணப்படுகிறது. சேர்வராயன் மலைகள் அல்லது ஏற்காட்ய் மலையிலிருந்து முதலில் விவரிக்கப்பட்ட இந்த சிற்றினம் பின்னர் மேற்குத் தொடர்ச்சி மலைகளின் பிற பகுதிகளிலிருந்து அறியப்பட்டது. கொப்பா, நீலகிரி மலைகள் மற்றும் சேர்வராயன் ஆகிய மூன்று பகுதிகளிலிருந்து மட்டுமே இது காணப்படுவதாக அறியப்படுகிறது.  

## விளக்கம்
*க. பெட்டோமி* நீளம் வரை வளரலாம். இதன் வாலின் நீளம் ஆகும்.  

## நடத்தை
*க. பெட்டோமி* தரைவாழ் விலங்கு ஆகும்.  

## இனப்பெருக்கம்
*க. பெட்டோமி* முட்டையிட்டு குஞ்சு பொறிக்கும் வகையினைச் சார்ந்தது .  

## அச்சுறுத்தல்கள் மற்றும் பாதுகாப்பு
*க. பெட்டோமி* வணிகப் பயன்பாட்டிற்காக வேட்டையாடப்படுவதில்லை. பாதுகாக்கப்பட்ட எந்தப் பகுதிகளிலிருந்தும் இதுவரை அறியப்படவில்லை. இருப்பினும், இது வனவிலங்கு பாதுகாப்பு சட்டம், 1972-<nowiki/>ன் அட்டவணை IV-ல் பட்டியலிடப்பட்டுள்ளது.
# நாகோ ஏரி



**நாகோ ஏரி** (*Nako Lake*) இந்தியாவின் இமாச்சலப் பிரதேச மாநிலத்தின் கின்னவுர் மாவட்டத்தின் பூக் துணைப்பிரிவில் உள்ள ஓர் உயரமான ஏரியாகும். நாகோ கிராமத்தின் எல்லையின் ஒரு பகுதியாக இருப்பதால் இதற்கு நாகோ ஏரி எனப் பெயரிடப்பட்டது. ஏரி கடல் மட்டத்திலிருந்து சுமார் 3,662 மீட்டர் (12,014 அடி) உயரத்தில் உள்ளது. வில்லோ மற்றும் பாப்லர் மரங்களால் ஏரி சூழப்பட்டுள்ளது. ஏரிக்கு அருகில் நான்கு புத்த கோவில்கள் உள்ளன. ஏரிக்கு அருகில் துறவி பத்மசாம்பவரின் பாதம் போன்ற ஒரு தோற்றம் அமைந்துள்ளது. பல மைல்களுக்கு அப்பால் தாசிகாங்கு என்ற கிராமம் உள்ளது. அதைச் சுற்றி பல குகைகள் உள்ளன. இங்கிருந்துதான் குரு பத்மசாம்பவா தியானம் செய்தார் என்றும் அவரை பின்பற்றுபவர்களுக்கு சொற்பொழிவுகள் செய்தார் என்றும் நம்பப்படுகிறது. அருகில் உள்ள நீர்வீழ்ச்சியில் பனி நீர் பால்நதி போல் விழுகிறது. தேவதைகளின் சொர்க்க மண்டலம் என்று புராணங்கள் இந்த  
இடத்தைப் பற்றி கூறுகின்றன. குகைகளில் ஒன்றில் இந்த தேவதைகள் அல்லது பிற தேவதைகளின் நேரடி கால்தடங்களை இன்னும் பார்க்க முடியும் என்றும் அறியப்படுக்கிறது. இந்த பள்ளத்தாக்கு மக்களுக்கு ஒரு புனிதமான இடமாகும். பின்தொடர்பவர்கள் லடாக் மற்றும் இசுபிட்டி பள்ளத்தாக்கு போன்ற இடங்களிலிருந்து இங்கு வருகிறார்கள்.
# மலேசியப் பட்டைப் பவளப்பாம்பு


***கல்லியோபிசு இன்டெசுடினாலிசு***, (*Calliophis intestinalis*) என்பது **மலேசியப் பட்டைப் பவளப்பாம்பு** என்று அழைக்கப்படுகிறது, இது தென்கிழக்காசியாவைச் சேர்ந்த நச்சுப் பாம்பாகும். இப்பாம்பு எலாப்பிடே பாம்பு குடும்பத்தினைச் சார்ந்த சிற்றினமாகும்.  

## நச்சு
இந்த சிறிய சிற்றினம் ஒரு சக்திவாய்ந்த நச்சினைக் கொண்டுள்ளது. இந்த பாம்பு கடித்து ஏற்பட்ட மனித இறப்புகள் பதிவு காணப்படுகின்றன.  

## துணையினங்கள்
*க. இண்டெசுடினாலிசு* சிற்றினத்தின் கீழ் அங்கீகரிக்கப்பட்ட துணையினம் உட்பட நான்கு துணையினங்கள் அங்கீகரிக்கப்பட்டுள்ளன.  

- *கலியோபிசு இன்டெசுடினாலிசு எவெரெட்டி* <small>(பௌலங்கர், 1896)</small>
- *கலியோபிசு இன்டெசுடினாலிசு இன்டெசுடினாலிசு* <small>(லாரன்டி, 1768)</small>
- *கலியோபிசு இன்டெசுடினாலிசு லீனேட்டா* <small>(கிரே, 1835)</small>
- *கலியோபிசு இன்டெசுடினாலிசு தெபாசி* <small>(பிளீக்கர், 1859)</small>

*பின் குறிப்பு*: அடைப்புக்குறிக்குள் உள்ள ஒரு முப்பெயர் ஆசிரியப் பெயர், துணையினங்கள் முதலில் *கலியோபிசு* அல்லாத வேறு ஒரு பேரினத்தில் விவரிக்கப்பட்டது என்பதைக் குறிக்கிறது.
# எழிச்சூர் நல்லிணக்கீசுவரர் கோயில்



**நல்லிணக்கீசுவரர் கோயில்** என்பது இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் எழிச்சூர் புறநகர்ப் பகுதியில், (அதாவது, 12.815100°N, 79.915400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 70 மீட்டர் உயரத்தில் அமைந்துள்ள ஒரு சிவன் கோயில் ஆகும். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
# வார்ப்புரு:Math proof/styles.css

.math_proof {  
: thin solid #aaa;  
margin: 1em 2em;  
padding: 0.5em 1em 0.4em;  
text-align: justify;  
}  

@media (max-width: ) {  
.math_proof {  
margin: 1em 0;  
padding: 0.5em 0.5em 0.4em;  
}  
}
# வார்ப்புரு:Math theorem/styles.css

/* */  
.math_theorem { margin: 1em 2em; padding: 0.5em 1em 0.4em; : solid #aaa; overflow: hidden; }  
@media (max-width: ) {  
.math_theorem { margin: 1em 0em; padding: 0.5em 0.5em 0.4em; }  
}
# குறுகிய கடல் பாம்பு


## விளக்கம்
இந்த இனப் பாம்புகளின் அடிப்பகுதி செதில்களின் எண்ணிக்கையில் உள்ள பரவலான மாறுபாடுகளால் வகைப்படுத்தப்படுகிறது. இரு பாலினத்தவையும் தங்கள் உடலுடன் முட்கள் போன்ற செதில்களைக் கொண்டுள்ளன. ஆனால் ஆண் பாம்புகளுக்கு அந்த முள்போன்ற செதில்கள் நன்கு வளர்ந்துள்ளன. இந்த மாதிரியான பால் ஈருருமை உடலமைப்பானது இந்த பாம்புகளுக்கிடையிலான காதலுக்கும், இடம்பெயர்தலுக்கும் உதவியாக இருக்கின்றன.  

## பரவல்
இது பரவலாக காணப்படும் இனமாகும். மேலும் பெரும்பாலான இந்தக் கடல் பாம்புகள் வெப்பமான, வெப்பமண்டல கடற்பகுதிகளில் காணப்படுகின்றன. அதன் வாழிட எல்லையில் பின்வரும் பகுதிகள் அடங்கும்:  

- பாரசீக வளைகுடா (ஓமன், பகுரைன், ஐக்கிய அரபு அமீரகம், ஈரான்)
- இந்தியப் பெருங்கடல் ( வங்காளதேசம், பாகித்தான், இலங்கை, இந்தியா)
- தென் சீனக் கடல் (வடக்கே புஜியன் மற்றும் ஷான்டாங் கடற்கரைகள்)
- தைவான் நீரிணை
- இந்தோ-ஆத்திரேலிய தீவுக்கூட்டங்கள்
- ஆத்திரேலியாவின் வடக்கு கடற்கரை (வடக்கு மண்டலம், குயின்சிலாந்து, மேற்கு ஆத்திரேலியா)
- பிலிப்பைன்சு (பனே)
- பசிபிக் பெருங்கடல் (மியான்மர், தாய்லாந்து, இந்தோனேசியா, சீனா, யப்பான், நியூ கினியா)
- அந்தமான் மற்றும் நிக்கோபார் தீவுகள், கம்போடியா மற்றும் சிங்கப்பூர்

## வகைபிரித்தல்
முதலில் *ஹைட்ரோஃபிஸ்* பேரினத்தின் இரண்டு இனங்கள் உள்ளதாகக் கருதப்பட்டது. அவை *ஹைட்ரோஃபிஸ் கர்டஸ்* மற்றும் *ஹைட்ரோஃபிஸ் ஹார்ட்விக்கி* என்பனவாகும். கிரிடிஸ் மற்றும் வோரிஸ் (1990) அதன் புவியியல் எல்லையில் 1,400 க்கும் மேற்பட்ட மாதிரிகளின் உருவவியல் மாறுபாட்டை ஆய்வு செய்து, இது பெரும்பாலும் ஒரே இனம் என்று முடிவு செய்தனர். டிஎன்ஏ மற்றும் உருவவியல் பகுப்பாய்வு முடிவுகள் அதன் தொகுதிப் பிறப்பு நிலையை ஒற்றை இனமாக கருதும் முடிவுக்கு கொண்டுவந்தது. 2014 ஆம் ஆண்டில் இவற்றின் எண்ணிக்கை பகுப்பாய்வு, புவியியல் எல்லையில் உள்ள ஆழமான வேறுபாடு மற்றும் மரபணு தனிமைப்படுத்தப்பட்டதற்கான வலுவான ஆதாரங்களைக் கண்டறிந்தது, இது இந்தியப் பெருங்கடல் மற்றும் மேற்கு பசிபிக் குழு இனங்கள் பிரிக்கப்படுவதற்கு ஆதரவாக உள்ளன. மேலும் அந்த குழுக்களுக்குள் பூடகமான உயிரியல் வைப்படுக்கு அதிக வாய்ப்புகள் உள்ளன.
# உறங்கத்திரி



**உறங்கத்திரி** (*Urangattiri*) இந்திய நாட்டின் கேரள மாநிலம் மலப்புரம் மாவட்டத்தில் உள்ள ஒரு கிராமம் ஆகும். சாலியார் பள்ளத்தாக்கில் இது அமைந்துள்ளது. இந்த கிராமத்தில் 21 வார்டுகள் உள்ளன.  

## அமைவிடம்
உறங்கத்திரி, இந்திய நாட்டின் கேரள மாநிலம், மலப்புரம் மாவட்டத்தில் உள்ள அரீக்கோடு நகரத்தின் வடக்கு மற்றும் கிழக்குப் பகுதியில் அமைந்துள்ளது.  

## போக்குவரத்து
உறங்கத்திரி கிராமம் மேற்கில் பெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 புளிக்கல் வழியாக செல்கிறது மற்றும் வடக்குப் பகுதி கோவா மற்றும் மும்பை உடன் இணைகிறது. தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் நெடுஞ்சாலை எண் 181 வழியாக இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய இரயில் நிலையம் பெரோக் நகரத்தில் உள்ளது.  

## மக்கள்தொகையியல்
உறங்கத்திரியில் 2001 ஆம் ஆண்டு மக்கள் தொகைக் கணக்கெடுப்பின் படி 13138 ஆண்களும் 13408 பெண்களும் இருந்தனர். மொத்தமாக இக்கிராமத்தில் 26546 பேர் வசித்தனர்.